Íbúar margra sveitarfélaga sjá fram á að ekki aðeins hækki fasteignaskattar þeirra töluvert heldur einnig gjald fyrir vatn og fráveitu. Mörg sveitarfélög reikna vatns- og fráveitugjald sem hlutfall af fasteignamati. Sum hafa hins vegar fast gjald.
Hækkun fasteignamats hækkar ekki aðeins skatta heldur eru stór hluti sveitarfélaga landsins með vatns- og fráveitugjald bundið við fasteignamatið. Önnur hafa fast gjald sem miðast við stærð húsnæðis, þar á meðal Reykjavíkurborg. Íbúar annarra sveitarfélaga á höfuðborgarsvæðinu eru háðir sveiflum á fasteignamati þegar kemur að greiðslu fyrir vatn og fráveitu.
Af sveitarfélögum höfuðborgarsvæðisins er Seltjarnarnesbær með hæstu prósentutöluna á fráveitugjöldum. Þar er fráveitugjaldið núll komma fimmtán prósent af fasteignamati. Kópavogur er með lægsta hlutfallið eða helmingi lægra en Seltjarnarnes, núll komma núll sjötíu og fimm prósent. Reykjavíkurborg hefur hins vegar fast gjald fyrir fráveitu eða fjögur hundruð sjötíu og þrjár krónur á hvern fermetra húsnæðis. Í höfuðborginni er vatnsgjaldið einnig laust við sveiflur fasteignamats og er tvö hundruð og átta krónur á fermetra. Hin sveitarfélögin á höfuðborgarsvæðinu reikna vatnsgjaldið sem hlutfall af fasteignamati. Hæsta gjaldið er í Garðabæ - núll komma núll níutíu og fimm prósent og lægst í Hafnarfirði - núll komma núll fimmtíu og tvö prósent.
Tökum dæmi af íbúð á Seltjarnarnesi þar sem fasteignamat fer úr þrjátíu milljónum í fjörutíu. Þar hækkar fráveitugjaldið um fimmtán þúsund krónur á ári og vatnsgjaldið um níu þúsund krónur.
Íbúar margra sveitarfélaga sjá fram á að ekki aðeins hækki fasteignaskattar þeirra töluvert heldur einnig gjald fyrir vatn og fráveitu. Mörg sveitarfélög reikna vatns- og fráveitugjald sem hlutfall af fasteignamati. 